Nga Lusansu lwa Zingu kia Yesu Lwasonama Kikilu mu Nkand’a Nzambi?
Mvutu za Nkand’a Nzambi
Luka wa nsoneki a Bibila wavova mu kuma kia zingu kia Yesu vo: ‘Wau yatoma mo fimpa mawonso tuka kuna lubantiku.’—Luka 1:3.
Akaka bevovanga vo lusansu lwa zingu kia Yesu luyikwanga muna Nsangu Zambote kasoneka Matai, Maku, Luka ye Yoane ana bazinga mu lumbu yandi, lwasobwa muna mvu a 300 wa tandu kieto.
Kansi, ndambu a makaya ma Nsangu Zambote kasoneka Yoane masololwa kuna Engipito muna lubantiku lwa mvu mia 1900, meyikilwanga vo Papyrus Ryland 457 (P52), makinu muna Lundilu dia nkanda dia John Rylands kuna mbanz’a Manchester, Inglaterra. Mambu mena muna makaya mama i mau tutanganga muna Yoane 18:31-33, 37, 38 muna nsekola za Nkand’a Nzambi zampa.
Makaya mama i sono ya moko yankulu ya Kingerekia ya Kikristu itomene zayakana. Akwa ngangu ayingi bekwikilanga vo mu tezo kia mvu a 125 wa tandu kieto yasonekwa, nanga vioka mvu 30 tuka kiasonekenwa e Sono ya Kingerekia ya Kikristu. E nsangu zina muna makaya mama betela zina ye nsangu zasonama mu sono ya moko ya mvu mialanda.
kon_Latn kon_Latn kmb_Latn kon_Latn kon_Latn kon_Latn